title: Jamg’arish
  – milliy daromad bir qismining asosiy va aylanma kapitallarni
text: 320
  Masalan, uning haddan tashqari ortishi natijasida investitsion sarflar samaradorligi
  pasayib ketishi mumkin, chunki kapital mablag’lar hajmi bilan qurilish
  tashkilotlarining quvvatlari, materiallar va uskunalar yetkazib berish imkoniyatlari,
  infratuzilmaning rivojlanishi o’rtasida nomutanosiblik paydo bo’ladi. Oqibatda
  iqtisodiy o’sish pasayib ketish tamoyiliga ega bo’ladi.
  SHunday qilib, jamg’arish hajmi iqtisodiy o’sish sur’atlari va sifatiga faqat
  o’zining miqdori bilangina hal qiluvchi ta’sir ko’rsatib qolmaydi. Fan-texnika
  revolyutsiyasi sharoitida ulardan foydalanish samaradorligi birinchi o’ringa chiqadi.
  Jamg’arish hajmi milliy daromadning bir qismini tashkil etadi va shu sababli
  milliy daromad hajmi ko’payishini belgilaydigan omillar, jamg’arish miqdorini ham
  belgilab beradi. Bu omillardan asosiysi qo’llaniladigan resurslar massasi va ularning
  unumdorligidir. Jamg’arish miqdori ishlab chiqarish jarayonida xomashyo, materiallar,
  energiyani tejab-tergab sarflashga ham bog’liq. Mahsulot birligiga ularni sarflashni
  kamaytirish moddiy vositalarning o’sha miqdorida mahsulotlarni ko’proq hajmda
  ishlab chiqarishga imkon beradi.